O‘zbekistonda yer silkinishi qayd etildi

25-mart kuni 3:17 da Toshkentda va O‘zbekistonning boshqa shaharlarida yer silkinishi qayd etildi, deya xabar bermoqda UzReport.

Dastlabki ma’lumotlarga ko‘ra, epitsentr Hindikush tog‘lari (Afg‘oniston)da 200 km chuqurlikda joylashgan. U yerda yer silkinishi magnitudasi 5,1 ga teng bo‘ldi.
Yer osti silkinishlari kuchi Toshkentda 3 ballni tashkil qildi.
Zilzila chog‘ida uylarda bir necha soniya davomida keskin silkinish sezilgan.